Gylfi Sigurðsson

Gylfi Þór Sigurðsson (sündinud 8. septembril 1989 Reykjavíkis) on Islandi jalgpallur. Ta mängib ründava poolkaitsjana Premier League'i klubis Everton ja Islandi jalgpallikoondises.

Alates 2010. aastast on ta Islandi aasta jalgpalluriks valitud kokku kaheksal korral. Aastatel 2013 ja 2016 on ta valitud ka Islandi aasta sportlaseks.

Debüüdi Islandi jalgpallikoondises tegi ta 2010. aasta mais mängus Andorra vastu. Esimese värava lõi ta koondise särgis 7. oktoobril 2011 EM-i valikmängus Portugali vastu.

2016. aasta Euroopa meistrivõistluste esimeses alagrupimängus lõi ta penaltist värava Ungari vastu. 2018. aasta maailmameistrivõistluste viimases alagrupimängus lõi ta penaltist värava Horvaatia vastu.

Islandi jalgpallurid
Reading FC mängijad
TSG 1899 Hoffenheimi jalgpallurid
Swansea City AFC mängijad
Tottenham Hotspur FC mängijad
Everton FC mängijad
Sündinud 1989